Aavo Pikkuus

Aavo Pikkuus (s. 23. marraskuuta 1954 Meremäe, Viron SNT) on entinen virolainen kilpapyöräilijä ja olympiavoittaja. Hän edusti kilpaurallaan Neuvostoliittoa.

Pikkuus voitti olympiakultaa maantiepyöräilyn 100 kilometrin joukkueajossa Montrealissa 1976. Maailmanmestaruuskilpailuissa hän sai yhden kultamitalin ja kaksi hopeaa joukkueajossa. Hänen suurin henkilökohtainen saavutuksensa oli Rauhanajon voitto 1977.

Pyöräilyuransa jälkeen Pikkuus menestyi rallikilpailuissa.

Saavutukset

 Olympiakultaa maantiepyöräilyn 100 kilometrin joukkueajossa 1976
 MM-kultaa maantiepyöräilyn 100 kilometrin joukkueajossa 1977
 MM-hopeaa maantiepyöräilyn 100 kilometrin joukkueajossa 1975 ja 1978
 Rauhanajon henkilökohtaisen kilpailun voitto 1977
 Rauhanajon joukkuekilpailun voitto neljä kertaa

Lähteet



Luokka:Neuvostoliittolaiset maantiepyöräilijät
Luokka:Neuvostoliittolaiset olympiavoittajat
Luokka:Virolaiset maantiepyöräilijät
Luokka:Virolaiset olympiavoittajat
Luokka:Vuonna 1954 syntyneet
Luokka:Elävät henkilöt